[pic] | EUROPA-KOMMISSIONEN |

Bruxelles, den 10.11.2010

KOM(2010) 649 endelig

2010/0318 (COD)

Forslag til

EUROPA-PARLAMENTETS OG RÅDETS FORORDNING

om ændring af Rådets forordning (EF) nr. 55/2008 om indførelse af autonome handelspræferencer for Republikken Moldova

BEGRUNDELSE

1. BAGGRUND FOR FORSLAGET

Republikken Moldova (i det følgende benævnt "Moldova") oplever vanskeligheder med vineksporten til en række traditionelle markeder, hvilket truer den økonomiske genrejsning og den reformproces, som regeringen i Moldova sætter energisk ind på at gennemføre.

Dette har fået Moldova til i juli 2010 at anmode Europa-Kommissionen om at øge det toldfrie toldkontingent for vin under de autonome handelspræferencer, som Moldova blev indrømmet ved Rådets forordning (EF) nr. 55/2008 af 21. januar 2008[1]. Landbrugssektoren tegner sig for ca. 40 % af Moldovas økonomi, og vinsektoren udgør en betydningsfuld del heraf, idet den giver beskæftigelse til ca. 300 000 mennesker (en fjerdedel af arbejdsstyrken), som hovedsageligt bor i landområder og dyrker små til mellemstore familieejede jordlodder.

For at støtte Moldovas økonomiske genrejsning og give de mennesker, som arbejder i vinindustrien i Moldova bedre fremtidsudsigter, foreslås det at øge det toldfrie toldkontingent for vin fra 100 000 hektoliter (hl) til 150 000 hl i 2011, fra 120 000 hl til 180 000 hl i 2012 og til 240 000 hl om året fra og med 2013. Den foreslåede stignings størrelse er baseret på, at Moldova systematisk har udnyttet det gældende toldkontingent, og at sektoren har mulighed for at opnå en bedre stilling på sine nichemarkeder i EU, samtidig med at stigningens størrelse ikke medfører en destabilisering af EU's vinindustri. Det forventes, at Moldovas vinsektor fortsat vil forbedre kvaliteten af sine vine.

Da Rådets forordning (EF) nr. 55/2008 udløber den 31. december 2012, og da det er vigtigt at sikre retlig sikkerhed for producenter, eksportører og importører, foreslås det at udvide gyldigheden af Rådets forordning (EF) nr. 55/2008 med tre år indtil den 31. december 2015. Dette er en rimelig periode under hensyntagen til udsigten til et vidtgående og omfattende frihandelsområde mellem EU og Moldova. Rådets forordning (EF) nr. 55/2008 indeholder bestemmelser om præferentielle toldkontingenter for andre varer end vin. Efter en vurdering af situationen i de forskellige sektorer, der er omfattet af kontingenterne, foreslås det at fortsætte den progressive forøgelse af en række af disse andre kontingenter til de niveauer, der er anført i tabel 1 i bilaget til dette forslag.

2. FORSLAGETS RETSGRUNDLAG

Retsgrundlaget for forslaget er artikel 207, stk. 2, i traktaten om Den Europæiske Unions funktionsmåde.

3. BUDGETMÆSSIGE KONSEKVENSER

Dette forslag til forordning indebærer ikke omkostninger for EU's budget. Da det overordnede importniveau fra Moldova kun er på 0,04% af EU's samlede import, forventes yderligere markedsåbning ikke at skabe negative virkninger for EU. Ca. 90 % af al import fra Moldova indføres på nuværende tidspunkt toldfrit i EU.

De yderligere toldfrie kontingenter, der foreslås for år 2011 til 2015, vil kun medføre et beskedent tab af toldindtægter i 2011. I perioden 2012-2015 vil der ikke være et tab af toldindtægter, da de nuværende eksportmængder fra Moldova af alle de varer, der er dækket af toldfrie kontingenter, er dækket af disse kontingenters 2012-niveau. Hypotetiske indtægter som følge af en eventuel fremtidig eksport betragtes ikke som et tab af toldindtægter.

2010/0318 (COD)

Forslag til

EUROPA-PARLAMENTETS OG RÅDETS FORORDNING

om ændring af Rådets forordning (EF) nr. 55/2008 om indførelse af autonome handelspræferencer for Republikken Moldova

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207, stk. 2,

under henvisning til forslag fra Europa-Kommissionen,

efter fremsendelse af udkast til lovgivningsmæssig retsakt til de nationale parlamenter,

efter den almindelige lovgivningsprocedure og

ud fra følgende betragtninger:

(1) Rådets forordning (EF) nr. 55/2008[2] trådte i kraft den 31. januar 2008 og finder anvendelse fra 1. marts 2008. Nævnte forordning indfører en specifik ordning med autonome handelspræferencer for Republikken Moldova (i det følgende benævnt "Moldova"). I medfør af forordningen har alle varer med oprindelse i Moldova fri adgang til EU-markedet, med undtagelse af visse landbrugsprodukter, der er anført i bilag I, for hvilke der gives begrænsede indrømmelser enten i form af toldfritagelse inden for toldkontingenter eller nedsættelse af tolden.

(2) Inden for rammerne af den europæiske naboskabspolitik (ENP), EU-Moldova-handlingsplanen under den europæiske naboskabspolitik og det østlige partnerskab har Moldova vedtaget en ambitiøs dagsorden for politisk associering og yderligere økonomisk integration med Unionen. Der blev påbegyndt forhandlinger om en ny associeringsaftale i januar 2010. Moldova gør også store fremskridt med hensyn til tilnærmelse af lovgivningen, hvilket fører til konvergens med EU's lovgivning og standarder som forberedelse af fremtidige forhandlinger om et vidtgående og omfattende frihandelsområde mellem EU og Moldova inden for rammerne af den fremtidige associeringsaftale.

(3) Hvert år siden forordning (EF) nr. 55/2008 først blev anvendt, er toldkontingentet for vin blevet udnyttet fuldt ud flere måneder før årets afslutning.

(4) Moldovas økonomi er stærkt påvirket af de negative virkninger af den verdensomspændende finansielle og økonomiske krise. Vinsektoren beskæftiger ca. 300 000 arbejdstagere, og vineksporten er en vigtig kilde til eksportindtægter.

(5) For at støtte Moldovas tiltag i overensstemmelse med ENP og det østlige partnerskab og for at give landet et attraktivt og stabilt marked for vineksporten foreslås det at øge det gældende toldfrie kontingent for vin fra 100 000 hl[3] til 150 000 hl i 2011, fra 120 000 hl til 180 000 hl i 2012 og til 240 000 hl om året fra og med 2013.

(6) Forordning (EF) nr. 55/2008 anvendes indtil den 31. december 2012.

(7) Forhandlinger om et vidtgående og omfattende frihandelsområde mellem EU og Moldova er et fælles mål for Unionen og Moldova, når Moldova har vist, at landet er rede til at forhandle og klar til at håndtere virkningerne af så ambitiøst et tiltag. For at have tilstrækkelig tid til passende forberedelser og til forhandlinger om et vidtgående og omfattende frihandelsområde er det nødvendigt at forlænge gyldigheden af forordning (EF) nr. 55/2008 til efter 31. december 2012.

(8) Det er god praksis at træffe afgørelse om forlængelse af gyldigheden af forordning (EF) nr. 55/2008 i god tid før udløbsdatoen, således at de erhvervsdrivende i Moldova tilstrækkeligt tidligt sikres en gennemskuelig handelsordning for deres eksport til Unionen efter den 31. december 2012. Forordningens gyldighed bør derfor nu forlænges til den 31. december 2015.

(9) I lyset af de erfaringer, der er opnået med den gældende ordning med autonome handelspræferencer, og for at give yderligere støtte til udviklingen af Moldovas økonomi og den proces for tilnærmelse af lovgivningen, der fører til konvergens med EU's lovgivning og standarder inden for rammerne af det østlige partnerskab, er det hensigtsmæssigt at revidere toldkontingentsatsen for visse varer, der er omfattet af de gældende autonome handelspræferencer.

(10) For at sikre overholdelse af EU’s internationale forpligtelser bør præferencerne i denne forordning gøres betinget af fortsættelse eller fornyelse af den eksisterende fritagelse fra WTO-forpligtelser, som Unionen har opnået.

(11) Forordning (EF) nr. 55/2008 bør ændres i overensstemmelse hermed —

VEDTAGET DENNE FORORDNING:

Artikel 1

I forordning (EF) nr. 55/2008 foretages følgende ændringer:

1) Artikel 16, stk. 2, erstattes af følgende:

"Den anvendes indtil den 31. december 2015.

Præferencerne i denne forordning ophører med at finde anvendelse, helt eller delvis, hvis de ikke længere tillades i form af en hel eller delvis fritagelse fra WTO-forpligtelser.

Et sådant ophør sker fra den dag, hvor fritagelsen ikke længere er gældende.

I god tid inden denne dato skal Kommissionen offentliggøre en meddelelse i Den Europæiske Unions Tidende for at orientere erhvervsdrivende og kompetente myndigheder. Af meddelelsen skal det fremgå, hvilke præferencer i denne forordning der ikke længere vil finde anvendelse, og fra hvilken dato præferencerne ikke længere vil finde anvendelse."

2) Tabel 1 i bilag I erstattes af teksten i bilaget til denne forordning.

Artikel 2

Denne forordning træder i kraft på syvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i [...], den [...].

På Europa-Parlamentets vegne På Rådets vegne

Formand Formand

BILAG

" BILAG I

VARER UNDERGIVET DE I ARTIKEL 3 OMHANDLEDE KVANTITATIVE LOFTER ELLER PRISTÆRSKLER

Varebeskrivelsen har kun vejledende karakter, idet præferenceordningen i dette bilag afgøres i henhold til numrene i den kombinerede nomenklatur, og berører ikke reglerne for fortolkningen af den kombinerede nomenklatur. Hvor der er angivet ex KN-koder, bestemmes præferenceordningen ved samlet anvendelse af KN-koden og den tilsvarende varebeskrivelse.

1. Varer omfattet af årlige toldfrie toldkontingenter

Budgetpost | Indtægter[4] | 12-måneders-periode fra dd/mm/åååå | 2011 |

Artikel 120 | Virkninger for EU's egne indtægter (told) | -0.1 |

Efter foranstaltningens iværksættelse |

2012 | 2013 | 2014 | 2015 |

Artikel 120 | - | - | - | - |

4. ANDRE BEMÆRKNINGER

De finansielle virkninger af at indrømme Moldova yderligere autonome handelspræferencer vil være et forventet tab af toldindtægter på ca. 1 500 000 EUR brutto (1 125 000 EUR netto) i 2008.

De yderligere toldfrie toldkontingenter, der foreslås for år 2011 til 2015, vil kun medføre et tab af toldindtægter i 2011. I perioden 2012-2015 vil der ikke være et tab af toldindtægter, da de nuværende eksportmængder fra Moldova af alle de varer, der er dækket af toldfrie toldkontingenter, er dækket af disse kontingenters 2012-niveau. Hypotetiske indtægter som følge af en eventuel fremtidig eksport betragtes ikke som et tab af toldindtægter.

Den samlede vinimport fra Moldova i 2009 var på 111 082 hl, dvs. 11 082 hl mere end det toldfrie toldkontingent for 2011, og kan således medføre et potentielt tab af toldindtægter på under 150 000 EUR, når der tages udgangspunkt i en gennemsnitlig told på 13,1 EUR pr. hl.

11 082 hl X 13,1 EUR/hl = 145 174 EUR (108 881 EUR netto af indtægterne).

Det nuværende toldfrie toldkontingent for 2012 på 120 000 hl dækker fuldt ud det nuværende eksportniveau og vil derfor ikke medføre et tab af toldindtægter fra og med 2012.

Den samlede import af hvede fra Moldova var i 2009 på 38 232 ton og er fuldt ud omfattet af det nuværende toldfrie toldkontingent på 50 000 ton for 2012 og medfører derfor ikke et tab af toldindtægter.

I 2009 blev 16,8 % af det toldfrie toldkontingent for byg og 11,9 % af det toldfrie toldkontingent for majs ikke udnyttet, og importen af disse varer er derfor fuldt ud dækket af de toldfrie toldkontingenter, der på nuværende tidspunkt er fastsat for 2012, og medfører derfor ikke et tab toldindtægter.

[1] EUT L 20 af 24.1.2008, s. 1.

[2] EUT L 20 af 24.1.2008, s. 1.

[3] Hektoliter.

[4] Hvad angår EU's traditionelle egne indtægter (landbrugsafgifter, sukkerafgifter, told), skal der være tale om nettobeløb, dvs. bruttobeløb med fradrag af opkrævningsomkostninger på 25 %.